# Zona horària

Les zones horàries o fusos horaris són cadascuna de les vint-i-quatre àrees en les quals es divideix la Terra que segueixen la mateixa definició de temps. Antigament, la gent feia servir el temps solar aparent, guiant-se per la posició del Sol, amb aquest sistema l'hora variava amb la distància per exemple entre ciutats. Els fusos horaris van corregir en part aquest problema en posar els rellotges d'una regió al mateix temps solar mig. Les zones horàries generalment estan centrades en meridians amb una longitud que és un múltiple de 15 °, en tot cas tal com es pot veure en el següent mapa les formes de les zones horàries s'han vist força afectades per les fronteres polítiques.
Totes les zones horàries es defineixen en relació al temps universal coordinat (UTC), que és el fus horari situat sobre el meridià de Greenwich, que passa per sobre Londres.
Com que la Terra gira d'Oest a Est, en passar d'una zona horària a la següent en direcció Est, hauríem de sumar una hora. Si al contrari, es passa de l'Est a l'Oest, hem de restar una hora. El meridià 180°, conegut com a línia internacional de canvi de data, marca el canvi de dia.

## Horari d'estiu

L'horari d'estiu (també denominat DST, Daylight saving time) és l'horari que obeeix a la convenció per la qual s'avancen els rellotges respecte a l'hora teòrica de la zona horària corresponent; el motiu és el d'aprofitar més la llum diürna, especialment quan aquesta es redueix als matins. Dit d'una altra manera, és el temps local que un país adopta per una determinada part de l'any, que generalment es concreta en avançar en una hora l'horari estàndard oficial, o horari d'hivern.
Les dates de començament i acabament del DST també varien però, generalment, a l'hemisferi nord comencen a les dues de la matinada del primer diumenge d'abril o l'últim de març, i finalitza a les dues de la matinada del darrer diumenge d'octubre. A l'hemisferi sud, les dates de començament i acabament són sis mesos més tard. Amb aquesta iniciativa, el temps oficial s'avança una hora a començaments de la primavera i es retarda de nou a la tardor de manera que les hores d'activitat s'acomoden millor a les hores de llum diürna.

## Història

El temps GMT (Greenwich Mean Time) o temps mitjà del meridià de Greenwich va ser establert el 1675 quan es va construir l'Observatori Reial de Greenwich per tal d'ajudar els mariners anglesos a determinar la longitud al mar. En aquell temps els rellotge local de cada ciutat es calibrava respecte al seu migdia local i, per tant, l'hora diferia lleugerament d'una ciutat a una altra. La primera zona horària del món va ser creada a Gran Bretanya per les companyies de ferrocarril l'1 de desembre del 1847, amb l'hora GMT que era mantinguda amb cronòmetres portàtils. El 23 d'agost del 1852 es van començar a transmetre els senyals horaris a través del telègraf des de l'Observatori de Greenwich. Vers el 1855 la major part dels rellotges públics de Gran Bretanya ja utilitzaven l'hora GMT tot i que no a esdevenir l'hora legal fins al 1880. Durant aquesta època alguns rellotges tenien dues minuteres, una per l'hora local i l'altra per la de Greenwich.
El 2 de novembre del 1868, la llavors colònia britànica de Nova Zelanda va ser la primera a adoptar oficialment un temps estàndard per a tot el seu territori. En aquest cas l'hora es basava en el meridià 172° 30′ Est, el que significa 11 hores i 30 minuts per davant de l'hora GMT. Aquest estàndard va ser conegut com a New Zealand Mean Time.
La gestió de l'hora als ferrocarrils d'Amèrica de nord de mitjans del segle xix era una mica confusa. Cada ferrocarril utilitzava el seu propi temps estàndard, generalment basat en l'hora local de la seva seu central o la de l'estació terminal més important, i els horaris dels trens es publicaven utilitzant el temps de cada companyia. En els casos dels punts on diferents ferrocarrils es creuaven es disposava un rellotge diferent per a cada línia, i cadascun mostrava una hora diferent. Per exemple, a l'estació principal de Pittsburgh, Pennsilvània, van arribar mantenir sis hores diferents. No és difícil imaginar la confusió que això podia ocasionar entre els viatgers que feien un llarg viatge amb diversos canvis de tren.
L'anarquia era similar arreu, a Barcelona una ordre de l'alcalde del 15 de desembre del 1891 va fixar com a hora oficial de la ciutat la que marcava el rellotge de la façana de la Reial Acadèmia de Ciències i Arts de Barcelona, a la Rambla, (als baixos hi ha el Teatre Poliorama). No seria fins al Reial Decret del 26 de juliol del 1900 que s'unificaria l'hora a l'estat adoptant l'hora GMT amb efectes des de l'1 de gener del 1901.
La primera persona que va proposar un sistema mundial de zones horàries va ser el matemàtic italià Giuseppe Barilli, conegut amb el pseudònim de Quirico Filopanti, a la seva obra Miranda! publicada el 1858, però la seva idea no fou coneguda fins molt després de la seva la mort i no va influir en l'adopció dels fusos horaris durant el segle xix. Va proposar 24 zones horàries i també un temps universal per a ser utilitzat en l'astronomia i la telegrafia.
El 1879 el canadenc Sandford Fleming va proposar un sistema mundial de zones horàries i va promocionar el seu sistema en diverses conferències internacionals, de manera que se li acredita la idea. El 1876 va fer una primera proposta d'un rellotge global les 24 hores, conceptualment situat al centre de la Terra i no vinculat a cap meridià. El 1879 va especificar que seu dia universal començaria a l'antimeridià del meridià de Greenwich (el meridià 180), i va admetre que les zones horàries d'una hora podien tenir un ús local limitat. L'octubre del 1884 va proposar el seu sistema a la Conferència Internacional del Meridià de Washington, però no va ser adoptat perquè la qüestió no era de la seva competència. Tanmateix la conferència va adoptar un dia universal de 24 hores que començava a la mitjanit de Greenwich, però va precisar que això no interferia amb la utilització de temps locals.
El 1929 la majoria dels principals països havien adoptat les zones horàries. Avui en dia tots els estats utilitzen les zones horàries estàndards, però no tots apliquen el concepte tal com es va concebre originalment. Terranova i Labrador, l'Índia, l'Iran, l'Afganistan, Veneçuela, Myanmar, les Illes Marqueses i algunes parts d'Austràlia utilitzen una desviació de mitja hora com a l'hora oficial, i algunes zones com el Nepal o les Illes Chatham (Nova Zelanda) utilitzen una desviació d'un quart d'hora. A l'extrem contrari, alguns països com la Xina o l'Índia utilitzen una única zona horària tot i que l'extensió del seu territori supera a bastament els 15° de longitud.

## Zones horàries i territoris compresos

* Zones horàries
* UTC−12:00 · UTC−11:00 · UTC−10:00 · UTC−09:30 · UTC−09:00 · UTC−08:00 · UTC−07:00 · UTC−06:00 · UTC−05:00 · UTC−04:30 · UTC−04:00 · UTC−03:30 · UTC−03:00 · UTC−02:30 · UTC−02:00 · UTC−01:00 · UTC±0 · UTC+01:00 · UTC+02:00 · UTC+03:00 · UTC+03:30 · UTC+04:00 · UTC+04:30 · UTC+05:00 · UTC+05:30 · UTC+05:45· UTC+06:00 · UTC+06:30· UTC+07:00 · UTC+08:00 · UTC+08:30 · UTC+08:45 · UTC+09:00 · UTC+09:30 · UTC+10:00 · UTC+10:30 · UTC+11:00 · UTC+11:30 · UTC+12:00 · UTC+12:45 · UTC+13:00 · UTC+14:00
Els països indicats amb un * fan servir horari d'estiu, que consisteix a afegir una hora a l'estiu per aprofitar millor la llum solar. Els països de l'hemisferi nord afegeixen l'hora el març o abril, mentre que els que estan a l'hemisferi sud l'afegeixen l'octubre o novembre.

### Zones des d'UTC-12h fins UTC-9h 30min

| | UTC-12h (DTG: Yankee, 180ºO) Vegeu també UTC-12 | UTC-11h (DTG: X-Ray, 165ºO) Vegeu també UTC-11 | UTC-10h (DTG: Whiskey, 150ºO) Vegeu també UTC-10 | UTC-9h 30min Vegeu també UTC-09:30 |
| Nom: | IDLW International Date Line West | | HAST Hawaii-Aleutian Standard Time | |
| Horari d'estiu: | | | HDT Hawaii Daylight Time, UTC-9h | |
| Territoris: | Illa Baker Illa Howland | Samoa Nord-americana Atol Midway Samoa Niue | Atol Johnston Illes Cook Polinèsia Francesa Illes de la Societat Tuamotu Tubuai EUA: Illes Aleutianes* (Alaska) Hawaii | Polinèsia Francesa Marqueses |

### Zones des d'UTC-9h fins UTC-6h

| | UTC-9h (DTG: Victor, 135ºO) Vegeu també UTC-9 | UTC-8h (DTG: Uniformm, 120ºO) Vegeu també UTC-8 | UTC-7h (DTG: Tango, 105ºO) Vegeu també UTC-7 | UTC-6h (DTG: Sierra, 90ºO) Vegeu també UTC-6 |
| Nom: | AKST Alaska Standard Time YST Yukon Standard Time | PST Pacific Standard Time PT Pacific Time | MST Mountain Standard Time | CST Central Standard Time |
| Horari d'estiu: | AKDT Alaska Daylight Time YDT Yukon Daylight Time, UTC-8h | PDT Pacific Daylight Time, UTC-7h | MDT Mountain Daylight Time, UTC-6h | CDT Central Daylight Time, UTC-5h |
| Territoris: | Polinèsia Francesa (part) illes Gambier EUA: Alaska (excepte Aleutianes)∗ | Canadà: Colúmbia Britànica ∗ (la major part) Territoris del Nord-oest ∗ (part) Yukon ∗ Mèxic: Baixa Califòrnia ∗ EUA: Califòrnia ∗ Idaho ∗ (part) Oregon ∗ (part) Nevada ∗ Washington ∗ (part) | Canadà: Alberta ∗ Colúmbia Britànica ∗ (part) Territoris del Nord-oest ∗ (la major part) Nunavut ∗ (part) Saskatchewan ∗ (part) Mèxic: Baixa Califòrnia Sud ∗ Sonora Sinaloa ∗ Nayarit ∗ Chihuahua ∗ (des del 1998) EUA: Arizona (part *) Colorado ∗ Idaho ∗ (part) Kansas ∗ (part) Montana ∗ Nebraska ∗ (part) Nou Mèxic ∗ Dakota del Nord ∗ (part) Oregon ∗ (part) Dakota del Sud ∗ (part) Texas ∗ (part) Utah ∗ Wyoming ∗ | Belize Canadà: Manitoba ∗ Nunavut ∗ (part) Ontario ∗ (part) Saskatchewan (la major part) Costa Rica Equador: illes Galápagos El Salvador Guatemala Hondures Mèxic (la major part): Aguascalientes Campeche Coahuila Colima Districte Federal Durango Guanajuato Guerrero Hidalgo Jalisco Mèxic Michoacán Morelos Nuevo León Oaxaca Puebla Querétaro Quintana Roo San Luis Potosí Tabasco Tamaulipas Tlaxcala ∗ Veracruz Yucatán Zacatecas Nicaragua EUA: Alabama ∗ Arkansas ∗ Florida ∗ (part) Illinois ∗ Indiana ∗ (part) Iowa ∗ Kansas ∗ (part) Kentucky ∗ (part) Louisiana ∗ Minnesota ∗ Mississipi ∗ Missouri ∗ Nebraska ∗ Dakota del Nord ∗ Oklahoma ∗ Dakota del Sud ∗ (part) Tennessee ∗ (part) Texas ∗ (part) Wisconsin ∗ Xile: Illa de Pasqua |

### Zones des d'UTC-5h fins UTC-4h

| | UTC-5h (DTG: Romeo, 75ºO) Vegeu també UTC-5 | UTC-5h (DTG: Romeo, 75ºO) Vegeu també UTC-5 | UTC-4h 30min Vegeu també UTC-4:30 | UTC-4h (DTG: Quebec, 60ºO) Vegeu també UTC-4 |
| Nom: | EST Eastern Standard Time | EST Eastern Standard Time | VST Venezuelan Standard Time | AST Atlantic Standard Time |
| Horari d'estiu: | EDT Eastern Daylight Time, UTC-4h | EDT Eastern Daylight Time, UTC-4h | | ADT Atlantic Daylight Time, UTC-3h |
| Territoris: | Bahames* Brasil Acre Canadà: Nunavut* (part) Ontario* (la major part) Québec* (la major part) Equador (excepte I. Galápagos) Haití Jamaica Illes Caiman Colòmbia Cuba* Illes Turks i Caicos* Panamà Perú | EUA: Connecticut* Delaware* Districte de Colúmbia* Florida* (la major part) Geòrgia* Indiana* (part) Kentucky* (part) Maine* Maryland* Massachusetts* Michigan* Nou Hampshire* Nova Jersey* Nova York* Carolina del Nord* Ohio* Pennsilvània* Rhode Island* Carolina del Sud* Tennessee* (part) Vermont* Virgínia* Virgínia de l'Oest* | Veneçuela | Anguilla Antigua i Barbuda Antilles Neerlandeses Aruba Barbados Bermudes* Bolívia Brasil Acre Amazones Mato Grosso* Mato Grosso do Sul* Rondônia Roraima Canadà: Illa del Príncep Eduard* Nova Brunswick* Nova Escòcia* Quebec (part) Terranova i Labrador* (part) Dominica Grenada Groenlàndia (part) Guadeloupe Guyana Illes Verges Illes Malvines Martinica Montserrat Paraguai* Puerto Rico República Dominicana Saint Kitts i Nevis Saint Lucia Saint Vincent i les Grenadines Trinitat i Tobago Xile* (excepte I.Pasqua)) |

### Zones des d'UTC-3h 30min fins UTC-1h

| | UTC-3h 30min Vegeu també UTC-3:30 i Vegeu també UTC-2:30 | UTC-3h (DTG: Papa, 45ºO) Vegeu també UTC-3 | UTC-2h (DTG: Oscar, 30ºO) Vegeu també UTC-2 | UTC-1h (DTG: November, 15ºO) Vegeu també UTC-1 |
| Nom: | NST Newfoundland Standard Time | | | |
| Horari d'estiu: | NDT Newfoundland Daylight Time, UTC-2h 30min | | | |
| Territoris: | Canadà: Terranova i Labrador* (part) | Argentina Brasil Alagoas* Amapá* Bahia* Ceará* Distrito Federal* Espírito Santo Goiás* Maranhão* Minas Gerais Pará* Paraíba* Paraná Pernambuco* Piauí* Rio de Janeiro Rio Grande do Norte* Rio Grande do Sul Santa Catarina Sao Paulo Sergipe* Tocantins Groenlàndia (part) Guaiana Francesa Saint-Pierre i Miquelon* Surinam Uruguai | Brasil Fernando de Noronha Illes Geòrgia del Sud i Sandwich del Sud | Cap Verd Groenlàndia (part) Portugal Açores* |

### Zones des d'UTC fins UTC+3h

| | UTC±0h (DTG: Zulu, 0°) | UTC+1h (DTG: Alfa, 15ºE) | UTC+2h (DTG: Bravo, 30ºE) | UTC+3h (DTG: Charlie, 45ºE) |
| Nom: | WET West European Time, GMT Greenwich Mean Time També: UTC | CET Central European Time | EET East European Time CAT Central Africa Time SAST South Africa Standard Time | MSK Moscow Time BT Baghdad Time |
| Horari d'estiu: | WEST/WEDT West European Summer/Daylight Time, BST British Summer Time (British Standard Time entre 1968 i 1971) IST Irish Summer Time, UTC+1h | CEST/CEDT Central European Summer/Daylight Time WAST West Africa Summer Time UTC+2h | EEST/EEDT East European Summer/Daylight Time, UTC+3h | MSD Moscow Daylight Time, UTC+4h |
| Territoris: | Burkina Faso Costa d'Ivori Espanya Illes Canàries* WET Groenlàndia (part) Fèroe* WET Gàmbia Ghana República de Guinea Guinea Bissau Irlanda* WET Islàndia Libèria Mali Mauritània Marroc Portugal* (excepte Açores) WET Regne Unit* WET Sàhara Occidental Santa Helena São Tomé i Príncipe Sierra Leone Togo | Alemanya* CET Algèria* Albània* CET Andorra* CET Angola WAT – West African Time Àustria* CET Bèlgica* CET Benín Bòsnia i Hercegovina* CET Camerun* República Centreafricana República del Congo República Democràtica del Congo Kinshasa Bandundu Bas-Zaire Équateur Croàcia* CET Dinamarca* CET Eslovàquia* CET Eslovènia* CET Espanya* (Excepte Canàries) CET França* CET Gabon Guinea Equatorial Gibraltar * Hongria* CET Itàlia* CET Kosovo* CET Liechtenstein* CET Luxemburg* CET Malta* CET Macedònia del Nord* CET Mònaco* CET Montenegro* CET Namíbia* Níger Nigèria Noruega* CET (inclou Svalbard i Jan Mayen) Països Baixos* CET Polònia* CET San Marino* CET Sèrbia* CET Suècia* CET Suïssa* CET Tunísia Txad República Txeca* CET Vaticà* CET | Belarús* EET Botswana Bulgària* EET Burundi República Democràtica del Congo Kasai-Occidental Kasai-Oriental Katanga Maniema Nord-Kivu Orientale Sud-Kivu Egipte* Estònia* EET Finlàndia* EET Grècia* EET Israel* Jordània* Lesotho Letònia* EET Líban* Líbia Lituània * EET Malawi Moldàvia* EET Moçambic Palestina Ruanda Romania* EET Rússia* Kaliningrad* EET Sud-àfrica Swazilàndia Síria* Turquia* EET Ucraïna* EET Zàmbia Zimbàbue Xipre* | Aràbia Saudita AST, Arabian Standard Time Bahrain AST Comores EAT, East African Time Djibouti EAT Eritrea EAT Etiòpia EAT Iemen AST Iraq* AST/ADT, Arabian Daylight Time Kenya EAT Kuwait AST Madagascar Mayotte Qatar AST Rússia*: Moscou Sant Petersburg Adiguèsia Calmúquia Carèlia Dagestan Ingúixia Kabardino-Balkària Karatxai-Txerkèssia Komi Marí El Mordòvia Ossètia del Nord - Alània Tatarstan Txetxènia Txuvàixia Krai de Krasnodar Krai de Stàvropol Arkhànguelsk Astracan Bélgorod Briansk Ivànovo Iaroslavl Kaluga Kírov Kostromà Kursk Leningrad Lípetsk Moscou Múrmansk Nijni Nóvgorod Nóvgorod Oriol Penza Pskov Riazan Rostov Saràtov Smolensk Tambov Tula Tver Uliànovsk Vladímir Volgograd Vólogda Vorónej Nenètsia Somàlia EAT Sudan Tanzània EAT Uganda EAT |

### Zones des d'UTC+3h 30min fins UTC+5h

| | UTC+3h 30min | UTC+4h (DTG: Delta, 60ºE) | UTC+4h 30min | UTC+5h (DTG: Echo, 75ºE) |
| Nom: | IRT Iran Time | | | |
| Horari d'estiu: | IRST Iran Summer Time, UTC+4h 30min | | | |
| Territoris: | Iran* | Armènia* Azerbaidjan* Emirats Àrabs Units Geòrgia Maurici Oman Reunió Seychelles | Afganistan* | Kazakhstan (Oest) Maldives Pakistan Rússia Baixkíria Krai de Perm Kurgan Orenburg Sverdlovsk Tiumén Txeliàbinsk Khàntia-Mànsia Iamàlia Tadjikistan Turkmenistan Uzbekistan |

### Zones des d'UTC+5h 30min fins UTC+6h 30min

| | UTC+5h 30min | UTC+5h 45min | UTC+6h (DTG: Foxtrot, 90ºE) | UTC+6h 30min |
| Nom: | IST Indian Standard Time | | | |
| Horari d'estiu: | | | | |
| Territoris: | Índia Sri Lanka (El 14-04-2006 a mitjanit va abandonar UTC+6h) | Nepal | Bangladesh Kazakhstan (Est) Kirguizstan Rússia República de l'Altai Krai de l'Altai Novosibirsk Omsk Tomsk | Illes Cocos* Myanmar* |

### Zones des d'TC+7h fins UTC+9h 30min

| | UTC+7h (DTG: Golf, 105ºE) | UTC+8h (DTG: Hotel, 120ºE) | UTC+8h 30min | UTC+9h (DTG: India, 135ºE) | UTC+9h 30min |
| Nom: | ICT Indochina Time | CNST China Standard Time | | JST Japan/Korea Standard Time | ACST Australian Central Standard Time |
| Horari d'estiu: | | | | | ACDT Australian Central Daylight Time, UTC+10h 30min |
| Terrotoris: | Austràlia Illa Christmas Cambodja Indonèsia (oest: WIT, West Indonesian Time) Laos Mongòlia (extrem oest) Rússia* (KRAT, Krasnoyarsk Time/KRAST, Krasnoyarsk Summer Time): Khakàssia Tuvà Krai de Krasnoiarsk Kémerovo Tailàndia Vietnam | Austràlia (AWST, Australian Western Standard Time) Austràlia Occidental Brunei Xina (Xina continental, Hong Kong i Macau) Taiwan Indonèsia (centre; CIT, Central Indonesian Time) Malàisia (MYT, Malaysian Time) Mongòlia Filipines (PHT, Philippine Time) Rússia* (IRKT, Irkutsk Time/IRKST Irkutsk Summer Time): Buriàtia Irkutsk Singapur (SGT, Singapore Time) | Corea del Nord | Corea del Sud Indonèsia (Est: EIT, East Indonesian Time) Japó Mongòlia (extrem est) Palau Rússia: Sakhà (oest, YAKT/YAKST Yakutsk Time Zone Iakutsk) Amur Territori del Transbaikal Timor Oriental | Austràlia Territori del Nord Austràlia Meridional* |
Nota: La Xina té el mateix horari a tot el seu territori, i per tant, aquesta zona horària és excepcionalment ampla. A un dels extrems el sol arriba al seu màxim a les 15 h mentre que a l'altre extrem el màxim es produeix a les 11 h.

### Zones des d'UTC+10h fins UTC+11h 30min

| | UTC+10h (DTG: Kilo, 150ºE) | UTC+10h 30min | UTC+11h (DTG: Lima, 165ºE) | UTC+11h 30min |
| Nom: | AEST Australian Eastern Standard Time | | | NFT Norfolk (Island) Time |
| Horari d'estiu: | AEDT Australian Eastern Daylight Time, UTC+11h | | | |
| Territoris: | Austràlia Queensland Nova Gal·les del Sud* Victòria* Tasmània* Territori de la Capital Australiana* Guam Illes Marianes del Nord Papua Nova Guinea Rússia: Sakhà (centre, VLAT/VLAST Vladivostok Time Zone (Vladivostok)) Krai de Khabàrovsk Krai de Primórie Província Autònoma dels Hebreus Óblast de Sakhalín | Austràlia Illa de Lord Howe* | Micronèsia Kosrae Pohnpei Nova Caledònia Rússia: Sakhà (est, MAGT/MAGST Magadan Time Zone (Magadan) Óblast de Magadan Salomó Vanuatu | Illa Norfolk* |

### Zones des d'UTC+12h fins UTC+14h

| | UTC+12h (DTG: Mike, 180ºE) | UTC+12h 45min | UTC+13h | UTC+14h |
| Nom: | IDLE International Date Line East, NZST New Zealand Standard Time | No hi ha nom oficial | | |
| Horari d'estiu: | NZDT New Zealand Daylight Time, UTC+13h | No hi ha nom oficial | | |
| Territoris: | Fiji Kiribati Illes Gilbert Banaba Atol Enewetak Atol Kwajalein Nova Zelanda* (execepte I. Chatham) Tuvalu Illes Wake Wallis i Futuna | Nova Zelanda Illes Chatham | Kiribati Illes Fènix Illa Enderbury Tonga | Kiribati Illes de la Línia Kiritimati |

## Referències

* ↑ Bean, James. Engineering Global E-Commerce Sites: A Guide to Data Capture, Content, and Transactions (en anglès). Elsevier, 2003, p. 55. ISBN 0080505678.
* ↑ «Bristol Time». Arxivat de l'original el 2006-06-28. [Consulta: 17 agost 2010].
* ↑ Rellotges a la vista, Daniel Romaní, B.MM, núm 66, tardor del 2005.
* ↑ Reial Acadèmia de Ciències i Arts (Teatre Poliorama) (Barcelona - La Rambla – Barcelonès), Pobles de Catalunya, Centre d'Estudis i Divulgació del Patrimoni.
* ↑ Una hora menos en Canarias. Apunte histórico-jurídico, Manuel Aranda Mendíaz i Eduardo Galván Rodríguez. Universidad de La Rioja. Aquest document mostra que el govern es va oblidar de les Canàries ... i no va parar compte fins que el govern britànic va formular una pregunta al respecte!!
* ↑ Quirico Filopanti Scienzagiovane, Universitat de Bolònia, Itàlia.
* ↑ Gianluigi Parmeggiani (Osservatorio Astronomico di Bologna), La nascita dei fusi orari Arxivat 2007-08-18 a Wayback Machine.

## Vegeu també

* Trastorn d'horari
* Hora Internet
* ISO 8601

## Enllaços externs

* RFC 3339, document RFC que descriu la utilització del format d'hora als protocols d'internet.